Source: https://www.zakonypreludi.sk/zz/1953-9
Timestamp: 2019-05-24 08:51:02+00:00

Document:
9/1953 Zb. Nariadenie o hlavných energetikoch | Aktuálne znenie
9/1953 Zb.
Nariadenie vlády č. 9/1953 Zb.Nariadenie o hlavných energetikoch
Čiastka 6/1953
Platnosť od 18.02.1953 do19.06.1966
Účinnosť od 18.02.1953 do19.06.1966
Zrušený 36/1966 Zb.
§ 2. - Právomoc a zodpovednosť hlavných energetikov.
§ 3. - Ustanovenie hlavného energetika.
§ 4. - Dozor nadriadených orgánov.
§ 5. - Splnomocňovacie ustanovenia.
§ 6. - Účinnosť a vykonanie.
Aktuálne znenie 18.02.1953 - 19.06.1966
zo dňa 13. januára 1953
o hlavných energetikoch.
(1) Na riadne vedenie energetickej prevádzky sú podniky (závody), ústavy, úrady a iné organizácie (ďalej len „závody“) v rozsahu určenom vykonávacími predpismi povinné ustanoviť hlavných energetikov.
(2) Energetickou prevádzkou sa rozumie plánovité a účelné vedenie prevádzky energetických zariadení na zabezpečenie zásobovania výroby energiou a na zabezpečenie riadneho hospodárenia energiou, najmä s ohľadom na celoštátnu energetickú potrebu.
Právomoc a zodpovednosť hlavných energetikov.
(1) Hlavný energetik zodpovedá za účelnú, hospodárnu a plynulú prevádzku, za údržbu a za správne využitie všetkých výrobných energetických zariadení a tých spotrebných zariadení, ktoré určia kompetentné ústredné úrady, popr. orgány nimi splnomocnené, v odbore svojej pôsobnosti; ďalej zodpovedá hlavný energetik za dodržiavanie prídelov energie a odberových, poprípade dodávkových diagramov. Kontroluje vykonávanie údržby, stav, využitie a hospodárnu prevádzku tých energetických spotrebičov, za ktoré nezodpovedá priamo.
(2) Hlavný energetik je oprávnený robiť všetky opatrenia na dodržanie prídelov energie, odberových a dodávkových diagramov a na plnenie operatívnych rozkazov elektrárenského (plynárenského) dispečera; pritom je povinný dbať na potreby výroby.
(3) Hlavný energetik sa zúčastňuje na všetkých prácach, ktoré súvisia s energetickou prevádzkou, najmä
a) tvorbe, preverovaní a spevňovaní noriem pre spotrebu energie na výrobnú jednotku;
b) určení časového rozvrhu pracovných operácií a pracovného času, a to s ohľadom na využitie energetických zdrojov, najmä elektrární;
c) sostavovaní výrobných a investičných plánov s hľadiska zabezpečenia energie.
Ustanovenie hlavného energetika.
(1) Hlavného energetika vymenúva a odvoláva vedúci závodu z osôb, ktoré sú oboznámené s energetickým zariadením závodu a s energetickými požiadavkami výroby a ktoré majú potrebné odborné znalosti a skúsenosti.
(2) Hlavný energetik zodpovedá za svoju činnosť hlavnému inžinierovi alebo zamestnancovi jemu na roveň postavenému; výnimky z tohto ustanovenia povoľujú ústredné úrady v odbore svojej pôsobnosti. Za dodržanie prídelu energie alebo odberového (dodávkového) diagramu alebo za dodržanie operatívnych rozkazov elektrárenského (plynárenského) dispečera, poprípade za opatrenie na zamedzenie plytvania energiou a sústavného nedodržiavania noriem spotreby energie, zodpovedá hlavný energetik priamo vedúcemu závodu.
(3) Hlavný energetik spolupracuje s kompetentnými orgánmi národných podnikov podriadených Ministerstvu palív a energetiky.
Dozor nadriadených orgánov.
Na plánovité vedenie energetickej prevádzky v závodoch a za účelom kontroly ustanovia vedúci nadriadených orgánov svojich hlavných energetikov.
Splnomocňovacie ustanovenia.
(1) Ministerstvo palív a energetiky vydá po dohode s kompetentnými ústrednými úradmi zásadné smernice o tom, v ktorých závodoch musí byť ustanovený hlavný energetik a podrobnejšie predpisy o ich úlohách z hľadiska hospodárenia s palivom, elektrinou, plynom, parou a výhrevnou vodou.
(2) Ústredné úrady upravia
a) práva a povinnosti hlavných energetikov v závodoch v odbore svojej pôsobnosti, pokiaľ ide o hospodárenie s ostatnými druhmi energie;
b) organizačné zariadenia hlavných energetikov a rozsah vedúcej a kontrolnej služby v nadriadených orgánoch podľa § 4.

References: § 2

§ 3

§ 4

§ 5

§ 6
 § 4